《腊中得雪快晴成古风呈尧章銛老》
宋代·王炎

苍头熟睡唤不应，光射纸窗疑月明。
更筹可数夜方半，杙上一鸡先误鸣。
晓起飞花堆户外，幻出人间无色界。
九街车马不知寒，蹴蹋银杯翻缟带。
杲杲日升东海东，须臾光彩蒸霞红。
不忧桂玉顿增价，人在冲融和气中。
贝阙珠宫五云际，遥知天上龙颜喜。
麦畦白白覆青青，农事来年定丰美。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。